CELEX: 62017TN0421
Language: lt
Date: 2017-07-06 00:00:00
Title: Byla T-421/17: 2017 m. liepos 6 d. pareikštas ieškinys byloje Leino-Sandberg/Parlamentas

4.9.2017   
            
            
               LT
            
            
               Europos Sąjungos oficialusis leidinys
            
            
               C 293/38
            
         2017 m. liepos 6 d. pareikštas ieškinys byloje Leino-Sandberg/Parlamentas
   
   (Byla T-421/17)
   (2017/C 293/47)
   Proceso kalba: anglų
   
      Šalys
   
   
      Ieškovė: Päivi Leino-Sandberg (Helsinkis, Suomija), atstovaujama O. Brouwer ir S. Schubert
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. balandžio 3 d. Parlamento sprendimą neleisti ieškovei susipažinti su 2015 m. liepos 8 d. jo sprendimu dėl trečiosios šalies pagal Reglamentą 1049/2001 pateiktos kartotinės paraiškos;
            
         
               —
            
            
               priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su teisės klaida, akivaizdžia vertinimo klaida ir nepakankamu išimties dėl teismo proceso apsaugos, numatytos Skaidrumo reglamento 4 straipsnio 2 dalies antroje įtraukoje, taikymo motyvavimu.
               
                           —
                        
                        
                           Teigiama, kad prašomas dokumentas yra galutinis administracinis dokumentas, nesaugomas pagal konfidencialumo ar kitą neatskleidimą pateisinančią išimtį. Be to, net jei tokia išimtis būtų taikoma šiuo atveju, teigiama, kad atsakovas akivaizdžiai neteisingai ją aiškino ar taikė, nes neįrodė, kaip dėl prašomo dokumento atskleidimo nukentėtų teismo proceso apsauga.
                        
                     
         
               2.
            
            
               Trečiasis ieškinio pagrindas, susijęs su teisės klaida, akivaizdžia vertinimo klaida ir nepakankamu viršesnio viešojo intereso kriterijaus, kuris reikalaujamas pagal Skaidrumo reglamento 4 straipsnio 2 dalies antrą įtrauką, taikymo motyvavimu.
            
         
               3.
            
            
               Trečiasis, subsidiarus ieškinio pagrindas susijęs su teisės klaida, akivaizdžia vertinimo klaida ir nepakankamu Skaidrumo reglamento 4 straipsnio 6 dalies taikymo motyvavimu.